Β4-0325, 0335, 0350, 0354 και 0368/98

Ψήφισμα σχετικά με την δολοφονία του Jesϊs Marνa Valle Jaramillo στην Κολομβία

Το Ευρωπαΐκό Κοινοβούλιο,

- υπενθυμίζοντας τη δήλωση της Προεδρίας του Συμβουλίου στις 13 Ιουνίου 1997 σχετικά με τη δολοφονία μελών της κολομβιανής οργάνωσης ανθρωπίνων δικαιωμάτων CINEP καθώς και τα προηγούμενα ψηφίσματά του για την Κολομβία, ιδίως δε αυτά που εγκρίθηκαν στις 24 Οκτωβρίου 1996 ((ΕΕ C 347 της 18.11.1996, σελ. 158)) και στις 12 Ιουνίου 1997 ((ΕΕ C 200 της 30.6.1997, σελ. 173)),

Α. εκφράζοντας, τον αποτροπιασμό του για την δολοφονία του Jesus Maria Valle Jaramillo, προέδρου της Διαρκούς Επιτροπής Ανθρωπίνων Δικαιωμάτων στην Αντιόχεια, στο γραφείο του, στις 27 Φεβρουαρίου 1998, από τρία άτομα που ισχυρίζονταν ότι είναι μέλη της «Brigade»,

Β. λαμβάνοντας υπόψη ότι, από την ίδρυση της Διαρκούς Επιτροπής Προάσπισης των Ανθρωπίνων Δικαιωμάτων, το 1978, 30 μέλη της έχουν δολοφονηθεί, ενώ επίσης πέρυσι 20 υπερασπιστές των ανθρωπίνων δικαιωμάτων δολοφονήθηκαν και ανησυχώντας βαθειά για το κλίμα αυξανόμενης βίας εις βάρος ακτιβιστών στον τομέα των ανθρωπίνων δικαιωμάτων - το 1997, 19 ακτιβιστές ανθρωπίνων δικαιωμάτων σκοτώθηκαν και άλλοι 30 αναγκάσθηκαν να εγκαταλείψουν τη χώρα προκειμένου να σώσουν τη ζωή τους - καθώς και για το μεγάλο ποσοστό παραβιάσεων κατά τους πρώτους μήνες του 1998,

Γ. πεπεισμένο ότι οι ένοχοι γι' αυτά τα εγκλήματα πρέπει να παραπεμφθούν στη δικαιοσύνη, διαφορετικά θα συνεχιστούν οι παραβιάσεις των ανθρωπίνων δικαιωμάτων στην Κολομβία,

Δ. λαμβάνοντας υπόψη ότι το κλίμα βίας αυξήθηκε κατά την περίοδο πριν από τις πρόσφατες βουλευτικές εκλογές, γεγονός που προκάλεσε πολλούς θανάτους και την παραβίαση του θεμελιώδους δικαιώματος ψήφου πολλών κολομβιανών πολιτών,

Ε. χαιρετίζοντας την απόφαση του Προέδρου Ernesto Samper Rizano της 1ης Δεκεμβρίου 1997 να εξαρθρώσει τις παραστρατιωτικές ομάδες, εκφράζοντας όμως τη λύπη του για τη συνέχιση της πολιτικής βίας,

1. καταδικάζει τη βάρβαρη δολοφονία του Jesus Maria Valle Jaramillo και εκφράζει τα συλλυπητήριά του στην οικογένειά του και στην Μόνιμη Επιτροπή Προάσπισης των Ανθρωπίνων Δικαιωμάτων στην Αντιόχεια 7

2. ζητεί από την Κυβέρνηση της Κολομβίας να διερευνήσει επειγόντως τις συνθήκες της δολοφονίας του Jesus Maria Valle Jaramillo και να προσαγάγει τους υπευθύνους στη δικαιοσύνη 7

3. καλεί την Κυβέρνηση της Κολομβίας να βελτιώσει την προστασία που παρέχει στις οργανώσεις για τα ανθρώπινα και εργασιακά δικαιώματα και να υποστηρίξει το έργο τους όπου μπορεί 7

4. ζητεί από την Κυβέρνηση της Κολομβίας να αποπέμψει τα στελέχη των στρατιωτικών και αστυνομικών δυνάμεων που συνεργάζονται με παραστρατιωτικές ομάδες 7

5. καταδικάζει τις βάρβαρες δολοφονίες και τη βία που ασκείται από τους αντάρτες στην Κολομβία 7

6. εκφράζει τα συλλυπητήριά του στις οικογένειες όλων των θυμάτων βίας 7

7. επαναλαμβάνει ότι απορρίπτει τη χρήση όπλων ως μέσο για την επίλυση προβλημάτων της κολομβιανής κοινωνίας και ζητεί από όλα τα μέρη να αρχίσουν ειρηνευτικές συνομιλίες 7

8. καλεί την Ύπατο Αρμοστή των Ηνωμένων Εθνών για τα ανθρώπινα δικαιώματα να αυξήσει το προσωπικό και την υλική υποδομή του γραφείου του στην Μπογκοτά, συμπεριλαμβανομένου του ενδεχομένου διορισμού ενός ειδικού εισηγητή για την προαγωγή των ανθρωπίνων δικαιωμάτων στην Κολομβία 7

9. συγχαίρει τον κολομβιανό λαό για το παράδειγμα δημοκρατίας που έδωσε κατά τις τελευταίες εκλογές παρά το κλίμα βίας που υπήρχε 7

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση της Κολομβίας, τα Ηνωμένα Έθνη, καθώς και στη Μόνιμη Επιτροπή για την Προάσπιση των Ανθρωπίνων Δικαιωμάτων.